text: To børn og en ung kvinde er fortsat indlagt efter dødsbrand
  09 december 2015 kl. 07.37
  Der er fortsat intet nyt om deres tilstand, oplyser politiet 
  To børn på tre og fire år blev tirsdag morgen fløjet til Rigshospitalet til behandling for brandsår efter en brand i en boligblok i Vejen. Samtidig blev en 29 årig kvinde sendt til behandling på Kolding Sygehus.
  Her onsdag morgen er der fortsat intet nyt om deres tilstand. Det fortæller Syd og Sønderjyllands Politi til TV SYD
  Branden opstod på Lærkevej 15 i Vejen og brandvæsenets røgdykkere måtte redde de to børn og kvinden ud af den brændende lejlighed.
  I lejligheden fandt røgdykkerne en 30 årig mand, der var afgået ved døden.
  